تورکیه‌نین خاریجی ایشلر ناظیری مولود چاووش اوغلو گوئنی آمریکا سفری‌نین ایکینجی دایاناجاغی پاراگوئه-نین پایتاختی آسونسیون-دا پاراگوئه-نین خاریجی ایشلر ناظیری الادیو لویزاگا ایله باش-باشا و هئیت‌لر آراسی گؤروش‌لر کئچیردی.
تخمینن 1،5 ساعت داوام ائدن گؤروش‌دن سونرا خاریجی ایشلر ناظرلری "دوستلوق و امکداش‌لیق حاقیندا" و "هاوا نقلیاتی حاقیندا" موقاویله‌لر ایمضالادی‌لار.
تورکیه و پاراگوئه-ده ائلچیلیک لرین آچیلماسی باره‌ده ده راضی‌لیق الده ائتدیک‌لرینی قئید ائدن چاووش اوغلونون گؤروش‌لرینده کی اونجه لیکلی گوندم ماده‌سی فتح الله چی ترور تشکیلاتی/ پارالل دؤولت یاپیلانماسی (فتو/پ.د.ی) ایله موباریزه مسئله‌سی ایدی.
مولود چاووش اوغلو:"پاراگوئه 15 ژوئیه خاین چئوریلیش جهدین‌دن سونرا تورکیه‌یه چوخ گوج‌لو دستک وئردی. فتو ایله موباریزه‌ده امکداشلیغیمیز داوام ائده‌جک" دئدی.
تورکیه‌نین خاریجی ایشلر ناظیری سفر پروقرامی چرچیوه‌سینده پاراگوئه-نین موستقیل‌لیک موباریزه‌سی‌نین باشلادیغی موستقیل‌لیک ائوینه ده گئده‌رک گل دسته سی قویدو.
پاراگوئه خاریجی ایشلر ناظیری الادیو لویزاگا چاووش اوغلونا سفری اوچون تشککور ائتدی، ایکی اؤلکه آراسین‌داکی علاقه‌لری هر ساحه‌ده آرتیرماق نیتینده اولدوق‌لارینی وورغولادی.
لویزاگا بو گون ایمضا‌لانان موقاویله‌لرین امکداشلیغین آرتیریلماسی یولوندا مهم بیر آددیم اولدوغونو دا قئید ائتدی.
